Legal Document

Category: 341

Text:
49. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 6 της 24 Δεκ. 1985/17 Ιαν. 1986 (ΦΕΚ Α΄  3) (Διόρθ.Σφάλμ. στο ΦΕΚ Α΄ 69/26  Μαΐου 1986) Κανονισμός λειτουργίας δικτύου υπονόμων ακαθάρτων και βρόχινων νερών περιοχής αρμοδιότητας Εταιρείας Υδρεύσεως και Αποχετεύσεως Πρωτευούσης (Ε.Υ Δ.Α.Π.). Έχοντας υπόψη: 1.Τις διατάξεις του άρθρ. 22 παρ. 2 του Νόμ. 1068/1980 «περί συστάσεως ενιαίου φορέως Υδρεύσεως - Αποχετεύσεως Πρωτευούσης» (ΦΕΚ 190/23.8.1980 τ.Α΄). 2.Την εισήγηση του Διοικητικού Συμβουλίου της Εταιρείας Υδρεύσεως και Αποχετεύσεως Πρωτευούσης (Ε.Υ Δ.Α.Π.), που περιλαμβάνεται στις 2738/18.11.84 και 3574/22.7.85 αποφάσεις του. 3.Την αριθ. 854/85 Γνωμοδότηση του Συμβουλίου της Επικρατείας, με πρόταση των Υπουργών Εσωτερικών και Περιβάλλοντος, Χωροταξίας και Δημοσίων Έργων, αποφασίζουμε: Αντικείμενο του Κανονισμού - Βασικές έννοιες. Άρθρ.1.-1.Ο κανονισμός αυτός περιλαμβάνει τους όρους λειτουργίας του δικτύου υπονόμων, των ακαθάρτων οικιακής χρήσης και των βρόχινων νερών της περιοχής αρμοδιότητας της Εταιρείας Ύδρευσης και Αποχέτευσης Πρωτευούσης (Ε.Υ Δ.Α.Π). Οι όροι και οι προϋποθέσεις για τη διοχέτευση στα δίκτυα αποχέτευσης ή στα διευθετημένα ρέμματα ή γενικά σε ανοικτούς αγωγούς, αποβλήτων από βιομηχανίες, βιοτεχνίες, νοσοκομεία, εργαστήρια, συνεργεία, σταύλους, σφαγεία ή από άλλες βλαπτικές χρήσεις, περιλαμβάνονται στον «ειδικό κανονισμό λειτουργίας του δικτύου αποχέτευσης» που προβλέπεται από την παρ. 1 του άρθρ. 22 του Νόμ. 1068/80. 2.Το «Οριστικό δίκτυο» αποχέτευσης αποτελούν αγωγοί ακαθάρτων και βρόχινων νερών ή οι παντορροϊκοί, τα αντλιοστάσια, οι καταθλιπτικοί αγωγοί, οι υπερχειλιστές, τα διευθετημένα (ανοικτά ή καλυμμένα) ρέμματα και γενικά κάθε έργο που έχει σκοπό τη συλλογή και μεταφορά των ακαθάρτων και βρόχινων νερών μέχρι τους τελικούς αποδέκτες και έχει κατασκευαστεί από την Ε.ΥΔ.Α.Π. ή τους Ο.Τ.Α., σύμφωνα με τις αρμόδιες εγκεκριμένες μελέτες. Στο οριστικό δίκτυο μπορεί σύμφωνα με το άρθρ. 15 να εντάσσονται και αγωγοί που κατασκευάστηκαν ή θα κατασκευαστούν από τρίτους. 3.«Νόμιμη σύνδεση» (αποχέτευση), ακινήτου, είναι η σύνδεση με το οριστικό ή εντεταγμένο δίκτυο αποχέτευσης που έχει γίνει μετά από έγκριση της αρμόδιας υπηρεσίας (Ε.ΥΔ.Α.Π.-Ο.Τ.Α. -ΥΠ.Δ.Ε. κ.τ.λ.). 4.«Παράνομη-σύνδεση» (αποχέτευση) ακινήτου είναι η σύνδεση με το οριστικό ή εντεταγμένο δίκτυο αποχέτευσης, που έχει γίνει χωρίς την έγκριση της αρμόδιας υπηρεσίας. 5.«Τέλος σύνδεσης» (παρ. 6 του άρθρ. 13 του Νόμ. 1068/80) ή «δικαίωμα σύνδεσης» (παρ. 4 του άρθρ. 12 του Β.Δ. της 15/6-20.7.55, ΦΕΚ 192Α) (Αντί για τη σελ. 622,45) Σελ. 622,45(α) Τεύχος Η113-Σελ. 117 Υπόνομοι Πρωτεύουσας 23.Η.α.48-49 είναι το ποσό που χρεώνεται από την Ε.Υ Δ.Α.Π., σε κάθε ακίνητο, που μπορεί και πρέπει να συνδεθεί στο οριστικό δίκτυο ακαθάρτων (αρμοδιότητάς της, δηλαδή στο δίκτυο ακαθάρτων) που κατασκεύασε η Ε.Υ Δ.Α.Π. ή ο τέως Ο.Α.Π. και στο δίκτυο που έχει κατασκευαστεί από τρίτους εφ’ όσον το τελευταίο εντάσσεται στο οριστικό δίκτυο. Ο τρόπος υπολογισμού του «τέλους ή δικαιώματος σύνδεσης», καθορίζεται στο άρθρ. 11. 6.«Αναλογούσα δαπάνη κατασκευής αγωγού ακαθάρτων», είναι το ποσό που χρεώνεται από τους Ο.Τ.Α., σε κάθε ακίνητο, για τη σύνδεσή του στο δίκτυο αρμοδιότητάς τους, δηλαδή στο δίκτυο που κατασκεύασαν οι Ο.Τ.Α. σύμφωνα με το Νόμ. 1068/80. Η δαπάνη αυτή υπολογίζεται σύμφωνα με το άρθρ. 13 του Νόμ. 1068/80. 7.«Δαπάνη κατασκευής της εξωτερικής διακλαδώσης αποχέτευσης ακαθάρτων», είναι το ποσό που χρεώνεται από τους Ο.Τ.Α., σε κάθε ακίνητο όταν συνδέεται στο δίκτυο ακαθάρτων, ανεξάρτητα σε ποίου την αρμοδιότητα (Ε.Υ Δ.Α.Π. ή Ο.Τ.Α.) ανήκει το δίκτυο αυτό. Η δαπάνη αυτή υπολογίζεται σύμφωνα με το άρθρ. 14 του Νόμ. 1068/80. Υποχρέωση σύνδεσης. Άρθρ.10.-1.Για την έκδοση νέας άδειας οικοδομής σε δρόμους που το οριστικό δίκτυο αποχέτευσης ακαθάρτων είναι αρμοδιότητας Ο.Τ.Α. εφαρμόζεται το άρθρ. 13, παρ. 8 του Νόμ. 1068/80, σε συσχετισμό με τις  παρ. 1, 2 και 9 του ίδιου άρθρου. Για την έκδοση νέας άδειας οικοδομής σε δρόμο που υπάρχει οριστικό δίκτυο αποχέτευσης ακαθάρτων νερών αρμοδιότητας Ε.Υ Δ.Α.Π. χρειάζεται βεβαίωση της Ε.Υ Δ.Α.Π. ότι εξοφλήθηκαν το τέλος ή δικαίωμα σύνδεσης του ακινήτου, σύμφωνα με όσα προβλέπονται στο άρθρ. 11 του κανονισμού αυτού. 2.Πριν από τη σύνδεση του ακινήτου, πρέπει οι ενδιαφερόμενοι να ζητήσουν με αίτησή τους, από τον αρμόδιο Ο.Τ.Α. να πληροφορηθούν το σύστημα αποχέτευσης που λειτουργεί στην περιοχή του ακινήτου και το υψόμετρο της στάθμης σύνδεσης του ακινήτου στη ρυμοτομική γραμμή, με βάση τον αγωγό του δρόμου, για να κατασκευάσουν ανάλογα το εσωτερικό δίκτυο του ακινήτου. 3.Για τη χορήγηση της άδειας σύνδεσης, από τον αρμόδιο Ο.Τ.Α. ή την Ε.Υ Δ.Α.Π, πρέπει να υποβληθεί αίτηση από τον κύριο του ακινήτου σύμφωνα με τα έντυπα που χορηγεί κατά περίπτωση η αρμόδια υπηρεσία. Οι ενδιαφερόμενοι πρέπει να  Σελ. 622,50 Τεύχος Η113-Σελ. 122 προσκομίσουν και κάθε άλλο συμπληρωματικό στοιχείο που θα τους ζητηθεί κατά περίπτωση. Για οικοδομές με χωριστές κυριότητες σε όροφο ή διαμέρισμα ορόφου (πολυκατοικίες), τα έντυπα υποβάλλονται από τον διαχειριστή ή από ένα συγκύριο ή και από όλους τους συγκυρίους και συνοδεύονται από πίνακα με τα ονόματα και τις διευθύνσεις κατοικίας κάθε συγκύριοι και τα ποσοστά συγκυριότητάς τους. Με βάση τον πίνακα αυτόν επιμερίζεται το τέλος ή δικαίωμα σύνδεσης. Δηλώσεις ανάληψης ευθυνών από τους κυρίους των ακινήτων, σχετικές με τον κανονισμό κατατίθενται στην Ε.Υ Δ.Α.Π. ή διαβιβάζονται σ’ αυτήν από τους Ο.Τ.Α. μαζί με την γνωστοποίηση των συνδέσεων που προβλέπει η παρ. 1 του άρθρ. 14 του Νόμ. 1068/80 και στις περιπτώσεις που τα ακίνητα συνδέονται σε δίκτυα που κατασκεύασαν οι Ο.Τ.Α, τόσο πριν όσο και μετά από τη δημοσίευση του κανονισμού αυτού. 4.Οι όροι και οι προϋποθέσεις για τη χορήγηση άδειας σύνδεσης σε βιομηχανίες, βιοτεχνίες, εργοστάσια, εργαστήρια, νοσοκομεία, κέντρα πυρηνικών ερευνών, γκαράζ, σταύλους κ.λ.π. καθορίζονται με τον «ειδικό κανονισμό» που αναφέρεται στη παρ. 1 του αρθρ. 22. του Νόμ. 1068/80. 23.Η.α.49 Υπόνομοι Πρωτεύουσας Δαπάνες και εισφορές Άρθρ.11.-1.Για τις δαπάνες κατασκευής αγωγών αποχέτευσης εφαρμόζεται το άρθρ. 13 του Νόμ. 1068/980.Για τις δαπάνες κατασκευής εξωτερικών διακλαδώσεων (συνδέσεων) εφαρμόζεται το άρθρ. 14 του Νόμ. 1068/80 και το άρθρ. 3 παρ. 4 του κανονισμού αυτού. Για το τέλος χρήσης υπονόμου εφαρμόζεται το άρθρ. 16 του Νόμ. 1068/80. 2.Οι δαπάνες για κάθε τροποποίηση ή συμπλήρωση των εγκαταστάσεων αποχέτευσης μέσα στα ακίνητα, βαρύνουν τον κύριό τους που φροντίζει και για την κατασκευή τους, μέσα στην προθεσμία που ορίζει η Ε.Υ Δ.Α.Π. 3.Τον κύριο του ακινήτου ακόμα και οι δαπάνες για τον έλεγχο της εσωτερικής εγκατάστασης του ακινήτου του και της σύστασης των υγρών που αποχετεύονται, στην περίπτωση που διαπιστώνεται ότι δεν έχει συμμορφωθεί με τις διατάξεις του κανονισμού αυτού. 4.Για τη σύνδεση του ακινήτου, σε δίκτυο αρμοδιότητας της Ε.Υ Δ.Α.Π. οικειοθελώς ή μετά από πρόσκληση της υπηρεσίας, ο κύριος του ακινήτου πρέπει να πληρώσει αμέσως το δικαίωμα ή τέλος σύνδεσης, που προβλέπεται από τις ισχύουσες διατάξεις κατά την ισχύ του Νόμ. 1068/80, δηλαδή ποσό ίσο με το 1/6 της κατά μέτρο μέσης συμβατικής τιμής δαπάνης κατασκευής του αγωγού του οριστικού δικτύου, που πολλαπλασιάζεται με όλο το μήκος της πρόσοψης του οικοπέδου και τον αριθμό των ορόφων του ακινήτου. Η μέση τιμή δαπάνης κατασκευής του αγωγού καθορίζεται κάθε χρόνο από το Διοικητικό Συμβούλιο της Ε.Υ Δ.Α.Π. και εγκρίνεται από τον Υπουργό Δημοσίων Έργων. Η μέση τιμή προκύπτει κάθε φορά σαν μέσος όρος του συνολικού κόστους του οριστικού δικτύου ακαθάρτων για κάθε ευρύτερη περιοχή που έχει κοινό τελικό αποδέκτη ακαθάρτων. 5.Για τον υπολογισμό του μήκους των προσόψεων, του αριθμού των ορόφων κ.λ.π. κατά την εφαρμογή της προηγούμενης παραγράφου ισχύουν τ’ ακόλουθα. α.Για οικόπεδα με περισσότερες από μία προσόψεις, λαμβάνεται το άθροισμα του μήκους της μεγαλύτερης, των 2/3 της επόμενης με την προϋπόθεση ότι στις προσόψεις αυτές υπάρχει κατασκευασμένος ή κατασκευάζεται ή προβλέπεται η κατασκευή αγωγού αποχέτευσης ακαθάρτων αρμοδιότητας Ε.ΥΔ.Α.Π. β.Αν στη γωνία δύο δρόμων υπάρχει απότμηση προστίθεται στην κάθε πρόσοψη του οικοπέδου το 1/2 της απότμησης και στη συνέχεια υπολογίζεται το μήκος πρόσοψης του οικοπέδου σύμφωνα με τα παραπάνω. γ.Για ακίνητα που, εκτός απ’ τους εγκεκριμένους δρόμους, έχουν πρόσοψη και σε ιδιωτικούς δρόμους, ή κοινόχρηστους χώρους κ.λ.π. οι προσόψεις αυτές θεωρούνται ως προσόψεις για την εφαρμογή των ανωτέρων κανόνων. Το ίδιο ισχύει και για τα προσφυγικά ακίνητα που έχουν πρόσοψη και στους κοινοχρήστους χώρους. δ.Για ακίνητα που δεν έχουν καθόλου πρόσοψη σ’ εγκεκριμένο ή ιδιωτικό δρόμο, ή κοινόχρηστο χώρο, λαμβάνεται σαν πρόσοψη οικοπέδου (ακινήτου) η ελάχιστη πρόσοψη που προβλέπεται από τις πολεοδομικές διατάξεις για άρτιο οικόπεδο κατά τον κανόνα στην περιοχή του ακινήτου. Τα ίδια ισχύουν και για τα μη άρτια οικόπεδα κατά του κανόνα, εκτός από τα προσφυγικά που θεωρούνται άρτια όπως παραχωρήθηκαν. ε.Για οικόπεδα εξ αδιαιρέτου και τηρουμένων για τη χορήγηση άδειας σύνδεσης των προβλεπομένων στο άρθρ. 4, παρ. 2 περίπτ. δ του κανονισμού αυτού, σαν πρόσοψη οικοπέδου κάθε τμήματος του οικοπέδου, λαμβάνεται η πρόσοψη του τμήματος αυτού στον εγκεκριμένο δρόμο, η οποία πρέπει τουλάχιστον να είναι ίση με το ελάχιστο όριο αρτιότητας κατά τον κανόνα. Για τμήματα με προσόψεις σε περισσότερους από ένα εγκεκριμένους δρόμους εφαρμόζεται ο τρόπος υπολογισμού για άρτια οικόπεδα με περισσότερες από μια προσόψεις, το άθροισμα των οποίων δεν πρέπει να είναι μικρότερο από το ελάχιστο όριο αρτιότητας κατά τον κανόνα. Για τμήματα που δεν έχουν καθόλου πρόσοψη σ’ εγκεκριμένο δρόμο (εσωτερικά), εφαρμόζεται ότι για τα οικόπεδα χωρίς καθόλου πρόσοψη σ’ εγκεκριμένο ή ιδιωτικό δρόμο ή κοινόχρηστο χώρο. στ.Ως όροφοι υπολογίζονται, άσχετα αν διαθέτουν ή όχι υδραυλικές εγκαταστάσεις και τα υπόγεια, αν δεν προορίζονται αποκλειστικά για βοηθητικούς χώρους (λεβητοστάσια κ.λ.π.) έστω και αν μόνο ένα μέρος τους είναι διαμορφωμένο σε κατοικία ή επαγγελματικό γενικά χώρο (κατάστημα, επαγγελματική αποθήκη κ.λ.π.) εξαρτημένο ή ανεξάρτητο από το ισόγειο όπως και τα δώματα, αν είναι κατοικία ή επαγγελματικός χώρος, εξαρτημένα ή ανεξάρτητα από τον παρακάτω όροφο. ζ.Δεν υπολογίζονται για όροφοι οι ανοικτοί ισόγειοι χώροι με υποστυλώματα (ΡΙLOTIS) κατά το Γ.Ο.Κ. και οι ανοικτοί εξώστες εντός αιθουσών (πατάρια των καταστημάτων κ.λ.π.) όταν έχουν την ίδια χρήση μ’ αυτά. η.Στις περιπτώσεις κτισμάτων, με ύψος καθαρού χώρου ισογείου μεγαλύτερο από 5.20 μ. που δεν έχουν χωριστεί σε συνηθισμένους ορόφους, ο αριθμός των ορόφων υπολογίζεται σύμφωνα με την παρ. 4 του άρθρ. 13 του Νόμ. 1068/80 και για κάθε 3μ. ύψος πάνω απ’ τα 14.01μ. θα υπολογίζεται ένας επί πλέον όροφος. Ειδικά οι ιεροί ναοί λογίζονται για κάθε περίπτωση σαν μονόροφοι, ακόμα και όταν έχουν υπόγεια. θ.Αν μέσα σ’ ένα οικόπεδο υπάρχουν περισσότερα απ’ ένα κτίρια, λαμβάνεται υπόψη, κάθε φορά, για τον υπολογισμό του τέλους ή δικαιώματος σύνδεσης, το κτίριο που έχει το μεγαλύτερο αριθμό ορόφων και σ’ αυτόν προσμετράται και το τυχόν υπόγειο, σύμφωνα με τα παραπάνω, της περίπτ. στ, ακόμα κι’ αν ανήκει σ’ άλλο κτίριο. Με τον ίδιο τρόπο  γίνεται  και ο υπολογισμός  των  ορόφων σε κλιμα(Μετά τη σελ. 622,50) Σελ. 622,501 Τεύχος Η113-Σελ. 123 Υπόνομοι Πρωτεύουσας 23.Η.α.49 κωτές κατασκευές κτιρίων που εφάπτονται μεταξύ τους. ι.Σε ημιτελείς οικοδομές λαμβάνονται υπόψη και οι μη τελειωμένοι όροφοι για τον υπολογισμό του τέλους ή δικαιώματος σύνδεσης. ια.Στις περιπτώσεις ακινήτων που συνδέονται μέσα από γειτονικά οικόπεδα, για τον υπολογισμό του τέλους ή δικαιώματος σύνδεσης, λαμβάνονται υπόψη οι όροφοι και οι προσόψεις τους στους δρόμους που έχουν πρόσοψη. Αν δεν έχουν πρόσοψη, σ’ εγκεκριμένο ή ιδιωτικό δρόμο ή κοινόχρηστο χώρο λαμβάνεται σαν πρόσοψη η ελάχιστη πρόσοψη αρτίου οικοπέδου κατά τον κανόνα στην περιοχή του ακινήτου. ιβ.Το τέλος ή δικαίωμα σύνδεσης για τις περιπτώσεις ειδικών κτιρίων (ιερών ναών, νοσοκομείων και λοιπών κοινωφελών ιδρυμάτων) καθορίζεται σύμφωνα με την διάταξη της παρ. 2 του άρθρ. 10 του Ν.Δ. 2722/53 (ΦΕΚ 328 Α) όπως αντικαταστάθηκε με την παρ. 2 του άρθρ. 2 του Νόμ. 4129/61 (ΦΕΚ 9 Α). 6.Γι’ ακίνητα που έχει συντελεσθεί η απαλλοτρίωση αλλά δεν έχει ακόμη εφαρμοσθεί η ρυμοτομία στο έδαφος, για τον υπολογισμό του τέλους ή δικαιώματος σύνδεσης, λαμβάνονται υπόψη οι προσόψεις του οικοπέδου όπως διαμορφώνονται μετά τη ρυμοτόμηση. 7.Στις περιπτώσεις που νόμιμα συνδεδεμένα ακίνητα κατεδαφίζονται και στη θέση τους κτίζονται νέες οικοδομές, από το συνολικό δικαίωμα σύνδεσης, που προκύπτει με τα στοιχεία του νέου ακινήτου, αφαιρείται το τέλος ή δικαίωμα σύνδεσης που αντιστοιχεί κατά τον ίδιο τρόπο στα στοιχεία του παλαιού ακινήτου. Στις περιπτώσεις των ακινήτων αυτών μπορεί να διατηρηθεί η υπάρχουσα νόμιμη σύνδεση, με τον όρο ότι θα δηλωθεί από τον κύριο του ακινήτου με υπεύθυνη δήλωση του Νόμ. 105/69 (ΦΕΚ Α 28). Αν δεν τηρηθεί η παραπάνω δήλωση του κυρίου του ακινήτου, τότε, εκτός απ’ τις άλλες νόμιμες κυρώσεις θα επιβαρύνεται και με τη δαπάνη της σχετικής έρευνας, από την Ε.Υ Δ.Α.Π., που θα περιλαμβάνεται σ’ επόμενο λογ/σμο της ύδρευσης. 8.Για κάθε όροφο, κατά την έννοια του κανονισμού, που προστίθεται σε ακίνητο νόμιμα συνδεδεμένο, οφείλεται από τον κύριό του, με την έναρξη των εργασιών της προσθήκης, τέλος ή δικαίωμα σύνδεσης που υπολογίζεται σύμφωνα με τις διατάξεις του κανονισμού για όλες τις προσόψεις κ.λπ. Το ίδιο ισχύει και αν υπόγεια που ήταν βοηθητικοί χώροι χρησιμοποιηθούν (έστω και για ένα μέρος τους) για κατοικία επαγγελματική ή οποιαδήποτε βιομηχανική ή άλλη χρήση. Το τέλος ή δικαίωμα σύνδεσης υπολογίζεται με τις ισχύουσες τιμές κατά  Σελ. 622,502 Τεύχος Η113-Σελ. 124 τον χρόνο που θα δηλωθεί η προσθήκη ή η αλλαγή χρήσης, από τον κύριο του ακινήτου ή κατά τον χρόνο που θα διαπιστωθεί από την Ε.Υ Δ.Α.Π. 9.Γι’ ακίνητα νόμιμα συνδεδεμένα σ’ εντεταγμένους στο οριστικό δίκτυο αγωγούς ισχύουν τ’ ακόλουθα: α.Οι κύριοι των ακινήτων αυτών δεν οφείλουν κανένα ποσό για τέλος ή δικαίωμα σύνδεσης, αν τα ακίνητα βρίσκονται στην ίδια μορφή από πλευράς προσόψεων και ορόφων όπως την εποχή που είχαν συνδεθεί. Αν δεν μπορεί να βεβαιωθεί ο αριθμός των ορόφων που είχε το ακίνητο, τότε λαμβάνεται υπόψη σαν ισόγειο και βεβαιώνεται πρόσθετο τέλος ή δικαίωμα σύνδεσης για τους παραπάνω ορόφους. β.Αν προστεθούν όροφοι, τότε ισχύει ό, τι ισχύει και για τα ακίνητα που είναι νόμιμα συνδεδεμένα στο οριστικό δίκτυο, σε συνδυασμό με την προηγούμενη παράγραφο. γ.Αν κατεδαφιστούν και στη θέση τους κτισθούν νέες οικοδομές, ισχύει ότι και για τα νόμιμα συνδεδεμένα στο οριστικό δίκτυο ακίνητα, σε συνδυασμό όμως με τ’ αναφερόμενα στην περίπτ. α΄. δ.Αποδεικτικό στοιχείο νόμιμης σύνδεσης, αποτελεί η σχετική βεβαίωση του αρμόδιου Ο.Τ.Α. ή του Υπουργείου και σχετική έρευνα της Ε.Υ Δ.Α.Π. για επιβεβαίωση της αποχέτευσης του ακινήτου εντεταγμένο αγωγό, έστω και με εξωτερική διακλάδωση που βαίνει παράλληλα με τον εντεταγμένο αγωγό και συνδέεται σε σημείο του εκτός της προβολής του ακινήτου. 23.Η.α.49 Υπόνομοι Πρωτεύουσας ε.Αν από την έρευνα αποδειχθεί ότι το ακίνητο δεν αποχετεύεται στον εντεταγμένο αγωγό που περνάει μπροστά του, αλλά σε άλλο αγωγό του ίδιου δρόμου που δεν έχει κριθεί κατάλληλος για ένταξη ή σε αγωγό άλλου, καθέτου δρόμου, τότε δεν ισχύουν τα παραπάνω και ο κύριος του ακινήτου πρέπει να επιβαρυνθεί με τη δαπάνη και το τέλος ή δικαίωμα σύνδεσης και να συνδεθεί στον οριστικά εντεταγμένο αγωγό που περνάει μπροστά του. στ.Αν η υπάρχουσα εξωτερική διακλάδωση του ακινήτου προς τον εντεταγμένο αγωγό χρειασθεί ν’ ανακατασκευασθεί για λόγους που δεν ανάγονται σε υπαιτιότητα των κυρίων των ακινήτων, η ανακατασκευή γίνεται από την Ε.Υ Δ.Α.Π. με δαπάνη της, όπως και για τις εξωτερικές διακλαδώσεις στο οριστικό δίκτυο (συντήρηση δικτύου). 10.Στις περιπτώσεις σύνδεσης ακινήτων με περισσότερες από μία προσόψεις, μετά τη δημοσίευση του κανονισμού αυτού ισχύουν για το «τέλος ή δικαίωμα σύνδεσης» και για την αναλογούσα δαπάνη κατασκευής αγωγού ακαθάρτων τα ακόλουθα: α.Αν σε όλους τους δρόμους υπάρχουν ή θα κατασκευαστούν αγωγοί αρμοδιότητας Ο.Τ.Α., σύμφωνα με το Νόμ. 1068/1980, τις δαπάνες κατασκευής τους εισπράττουν οι Ο.Τ.Α. β.Αν σε όλους τους δρόμους υπάρχουν αγωγοί αρμοδιότητας Ε.Υ Δ.Α.Π., δηλαδή που έχουν κατασκευασθεί από την Ε.Υ .Δ.Α.Π. ή τον τέως Ο.Α.Π ή έχουν ενταχθεί ή πρόκειται να κατασκευαστούν από την Ε.Υ Δ.Α.Π. σύμφωνα με τα ισχύοντα κάθε φορά για τις κατασκευές των αγωγών, το τέλος ή δικαίωμα σύνδεσης εισπράττει η Ε.Υ Δ.Α.Π. γ.Αν ένα ακίνητο έχει προσόψεις σε δρόμους με δίκτυο αρμοδιότητας κατασκευής τόσο της Ε.Υ Δ.Α.Π. όσο και των Ο.Τ.Α., τότε το ακίνητο συνδέεται σ’ όποιο αγωγό το εξυπηρετεί καλύτερα. Στην περίπτωση αυτή εφαρμόζονται τα ακόλουθα: ι.Από την Ε.Υ Δ.Α.Π. εισπράττεται τέλος ή δικαίωμα σύνδεσης που αντιστοιχεί μόνο στην πρόσοψη ή στις προσόψεις του ακινήτου στους δρόμους που υπάρχει αγωγός αρμοδιότητάς της, από δε τους Ο.Τ.Α. η αναλογούσα δαπάνη του αγωγού ή των αγωγών στο δρόμο ή στους δρόμους αρμοδιότητάς τους. ιι.Σε περίπτωση που στο δρόμο ή στους δρόμους αρμοδιότητας Ε.Υ Δ.Α.Π. δεν έχει κατασκευαστεί ακόμα κατά το χρόνο σύνδεσης του ακινήτου σε αγωγό των Ο.Τ.Α., αγωγός της Ε.Υ Δ.Α.Π., το αντίστοιχο τέλος ή δικαίωμα σύνδεσης θα εισπράττεται από την Ε.Υ Δ.Α.Π. μετά την κατασκευή του αγωγού ή των αγωγών της. ιιι.Πριν από την κατασκευή της εξωτερικής διακλάδωσης (σύνδεσης) του ακινήτου από τους Ο.Τ.Α. θα πρέπει να επιβεβαιώνεται έγγραφα από την Ε.Υ Δ.Α.Π. ή η καταβολή του αντίστοιχου τέλους ή δικαιώματος σύνδεσης (υποπερίπτ. ι) ή η  ανάληψη υποχρέωσης μελλοντικής καταβολής του αντίστοιχου τέλους ή δικαιώματος σύνδεσης (υποπερίπτ. ιι). δ.Σε ακίνητα της περίπτ. δ της παρ. 2 του άρθρ. 4 (χωριστή, κάθετη ιδιοκτησία) οι παραπάνω διατάξεις εφαρμόζονται μόνον για τα γωνιακά ή διαμπερή τμήματα. ε.Για τα τμήματα ακινήτων της ίδιας περίπτωσης δ της παρ. 2 του άρθρ. 4 που έχουν πρόσοψη σε δρόμο, που ο αγωγός είναι αρμοδιότητας κατασκευής Ο.Τ.Α. ή Ε.Υ Δ.Α.Π. και συνδέονται σε αγωγό αντίθετης αρμοδιότητας, το τέλος ή δικαίωμα σύνδεσης ή τη δαπάνη κατασκευής των αγωγών, εισπράττει εκείνος στου οποίου την αρμοδιότητα ανήκει ο αγωγός στον οποίο γίνεται η σύνδεση, με βάση την πρόσοψη του τμήματος του οικοπέδου στον εγκεκριμένο δρόμο. ΙΙ.Στις περιπτ. γ, δ και ε της προηγούμενης παρ. 10 που τα ακίνητα έχουν συνδεθεί νόμιμα με το οριστικό δίκτυο αποχέτευσης, πριν από τη δημοσίευση του κανονισμού αυτού, ισχύουν για το τέλος ή δικαίωμα σύνδεσης και την αναλογούσα·δαπάνη κατασκευής του αγωγού ακαθάρτων τ’ ακόλουθα: α.Αν η σύνδεση έχει γίνει σε αγωγό αρμοδιότητας Ε.Υ Δ.Α.Π. και κατασκευαστεί αγωγός από τους Ο.Τ.Α., δεν θα εισπράττουν την αναλογούσα δαπάνη κατασκευής του αγωγού οι Ο.Τ.Α., αλλά θα επιβαρύνονται οι ίδιοι με το ανάλογο ποσό. β.Αν η σύνδεση έχει γίνει σε αγωγό αρμοδιότητας Ο.Τ.Α. και κατασκευάσει αγωγό η Ε.ΥΔ.Α.Π. δεν θα εισπράξει το αντίστοιχο τέλος ή δικαίωμα σύνδεσης. 12.Οι διατάξεις των περιπτ. γ, δ και ε της παρ. 10 και οι διατάξεις της παρ. ΙΙ, εφαρμόζονται και για τις προσθήκες ορόφων και την τυχόν διατήρηση των συνδέσεων στις περιπτώσεις ανακατασκευής ή επέκτασης του κτιρίου. 13.Για την αποχέτευση βρόχινων νερών ακινήτων εφαρμόζονται ανάλογα οι διατάξεις των προηγουμένων παραγράφων και επί πλέον τα ακόλουθα: α.Αν η σύνδεση των ακαθάρτων του ακινήτου γίνεται σε αγωγό αρμοδιότητας Ε.ΥΔ.Α.Π. εισπράττεται το τέλος ή δικαίωμα σύνδεσης από την Ε.ΥΔ.Α.Π. έστω και αν δεν έχει κατασκευαστεί ακόμα ο αγωγός ακαθάρτων. β.Αν η σύνδεση των ακαθάρτων γίνεται σε αγωγό αρμοδιότητας Ο.Τ.Α., καταβάλλεται στον αρμόδιο Ο.Τ.Α. η δαπάνη κατασκευής του αγωγού σύμφωνα με το άρθρ. 13 του Νόμ. 1068/80. γ.Αν έχει γίνει η σύνδεση των ακαθάρτων σε αγωγό αρμοδιότητας είτε της Ε.ΥΔ.Α.Π. είτε των Ο.Τ.Α., δεν καταβάλλεται εκ νέου τέλος ή δικαίωμα σύνδεσης στην Ε.ΥΔ.Α.Π. ούτε η αναλογούσα δαπάνη κατασκευής αγωγού στους Ο.Τ.Α., υπό τον όρο ότι δεν έχει αλλάξει μορφή το ακίνητο. δ.Σε όλες τις παραπάνω περιπτ. α, β και γ, η Ε.ΥΔ.Α.Π. εισπράττει τη δαπάνη κατασκευής της εξωτερικής διακλάδωσης των βρόχινων νερών με βάση τον απολογισμό της (άρθρ. 3 παρ. 4). 14.Το Διοικητικό Συμβούλιο της Ε.ΥΔ.Α.Π. μπορεί ν’ αντιμετωπίσει ειδικές περιπτώσεις που δεν προβλέπονται στις προηγούμενες πα(Μετά τη σελ. 622,502) Σελ. 622,503 Τεύχος Η113-Σελ. 125 Υπόνομοι Πρωτεύουσας 23.Η.α.49 ραγράφους με βάση τις συγκεκριμένες, πραγματικές συνθήκες τους. 15.Η καταβολή του τέλους ή δικαιώματος σύνδεσης μπορεί να γίνεται σε δόσεις που καθορίζει το Διοικητικό Συμβούλιο κατά κατηγορίες ακινήτων ή ανάλογα με το ποσό. Σε ειδικές περιπτώσεις μπορεί το Διοικητικό Συμβούλιο να εγκρίνει μεγαλύτερο αριθμό δόσεων με παροχή σχετικής ασφάλειας. 16.Στην περίπτωση που ο κύριος του ακινήτου δεν συμμορφωθεί σε πρόσκληση των Ο.Τ.Α. να προσκομίσει σε τασσόμενη προθεσμία τα απαραίτητα στοιχεία για την κατασκευή της εξωτερικής διακλάδωσης και να πληρώσει τη δαπάνη της, οι Ο.Τ.Α. μπορούν να κατασκευάσουν την εξωτερική διακλάδωση στη θέση που κρίνουν κατάλληλη. Η τασσόμενη προθεσμία δεν μπορεί νάναι μικρότερη από ένα μήνα. Στην περίπτωση αυτή η δαπάνη της εξωτερικής διακλάδωσης, όπως και το δικαίωμα ή τέλος σύνδεσης ή η αναλογούσα δαπάνη κατασκευής του αγωγού, αν δεν έχουν καταβληθεί, βεβαιώνονται σε βάρος του υπόχρεου και εισπράττονται σύμφωνα με τις κείμενες διατάξεις. 17.Η αρμόδια υπηρεσία μπορεί να τάξει προθεσμία στους κυρίους των ακινήτων για να καταβάλλουν το τέλος ή δικαίωμα σύνδεσης στην Ε.Υ Δ.Α.Π. ή την αναλογούσα δαπάνη κατασκευής του αγωγού στον αρμόδιο Ο.Τ.Α. ή την δαπάνη κατασκευής της εξωτερικής διακλάδωσης στον αρμόδιο Ο.Τ.Α. Ακόμη μετά την καταβολή στην Ε.Υ Δ.Α.Π. του τέλους ή δικαιώματος σύνδεσης, η αρμόδια υπηρεσία μπορεί να τάξει προθεσμία στους κυρίους των ακινήτων για να απευθυνθούν στον οικείο Ο.Τ.Α, για την πληρωμή της δαπάνης κατασκευής της εξωτερικής διακλάδωσης του ακινήτου τους. Οι πιο πάνω τασσόμενες προθεσμίες δεν μπορεί νάναι μικρότερες από ένα μήνα. Αν οι κύριοι των ακινήτων δεν συμμορφωθούν εμπρόθεσμα, οι παραπάνω δαπάνες βεβαιούνται σε βάρος του υπόχρεου και εισπράττονται σύμφωνα με τις κείμενες διατάξεις. Τρόπος πρόσκλησης και ειδοποίησης  ιδιοκτητών για υποχρεωτική σύνδεση  στο οριστικό δίκτυο αποχέτευσης Άρθρ.12.-1.Ατομικές προσκλήσεις ή ειδοποιήσεις προς υπόχρεους των ακινήτων, που συνεπάγονται ευθύνες ή δαπάνες γι’ αυτούς, γίνονται με απόδειξη παραλαβής από υπάλληλο της αρμόδια υπηρεσίας ή με συστημένη επιστολή ή με δικαστικό επιμελητή. Σελ 622,504 Τεύχος Η113-Σελ. 126 2.Δεν χρειάζεται πρόσκληση ή ειδοποίηση του κυρίου του ακινήτου αν πρόκειται για έλεγχο λειτουργίας της εγκατάστασης αποχέτευσης ή της τήρησης των όρων του κανονισμού αυτού. Ο έλεγχος σε εσωτερικούς χώρους θα γίνεται κάθε φορά με την παράδοση από τα εντεταλμένα όργανα σχετικής εξουσιοδότησης της Ε.Υ Δ.Α.Π. Άλλος τρόπος αποχέτευσης Άρθρ.13.-Σε περίπτωση που για οποιοδήποτε λόγο δεν επιτρέπεται ή δεν είναι δυνατή η αποχέτευση των διαφόρων υγρών σε αγωγούς τότε όλα τα ακάθαρτα υγρά και τα προϊόντα αποχωρητηρίων, πρέπει να συγκεντρώνονται όπως ορίζει το άρθρ. 99 του Γενικού Οικοδομικού Κανονισμού (Ν.Δ. 8/73 ΦΕΚ Α 124).Η Ε.Υ Δ.Α.Π. μπορεί να επιτρέψει ή και να επιβάλει την σύνδεση των βρόχινων νερών του ακινήτου στην κοίτη φυσικών ή τεχνικών ρεμμάτων με κατάλληλη κατασκευή. Με την απόφαση της Ε.Υ Δ.Α.Π. τάσσονται σε κάθε συγκεκριμένη περίπτωση οι σχετικοί όροι. Με τον παραπάνω τρόπο επιτρέπεται η αποχέτευση εκτός των βρόχινων και των καθαρών νερών που προέρχονται απ’ την αποστράγγιση του υπεδάφους. 23.Η.α.49 Υπόνομοι Πρωτεύουσας Ποιότητα υλικών Άρθρ.14.-1.Οι προκατασκευασμένοι αγωγοί του παντορροϊκού και του χωριστικού συστήματος αποχέτευσης, καθώς επίσης και οι σωλήνες, σίφωνες και ειδικά τεμάχια των εξωτερικών διακλαδώσεων, προέρχονται από υλικά, για τα οποία υπάρχουν συγκεκριμένες προδιαγραφές και χρησιμοποιούνται, εφ’ όσον έχουν δοκιμαστεί στα κρατικά εργαστήρια και υπάρχει βεβαίωση ότι πληρούν τις εγκεκριμένες προδιαγραφές τους. 2.Οι έλεγχοι για τους χυτούς από σκυρόδεμα αγωγούς του δικτύου αποχέτευσης, γίνονται όπως ορίζει ο κανονισμός και οι σχετικές εγκεκριμένες προδιαγραφές σκυροδέματος. 3.Η εκλογή του κατάλληλου υλικού, αγωγού ή εσωτερικής επένδυσης αγωγού αποχέτευσης, θα γίνεται σύμφωνα με την εγκεκριμένη μελέτη του έργου στο οποίο θα χρησιμοποιηθεί. Ένταξη αγωγών στο οριστικό δίκτυο αποχέτευσης. Άρθρ.15.-1.Δίκτυο αποχέτευσης που κατασκευάζεται από τους Ο.Τ.Α. ή άλλες δημόσιες υπηρεσίες μετά την ισχύ του κανονισμού αυτού και μπορεί να χρησιμοποιηθεί με τις ίδιες συνθήκες όπως και το οριστικό δίκτυο, εντάσσεται σ’ αυτό, μόνο μετά την παραλαβή του από την Ε.Υ Δ.Α.Π. Για την παραλαβή αυτή είναι απαραίτητα: α.Σχέδια, σε κλίμακα 1:500, με τα κατασκευαστικά στοιχεία των αγωγών, φρεατίων, διακλαδώσεων και λοιπών αποχετευτικών έργων. Απαραίτητα κατασκευαστικά στοιχεία που πρέπει να δίνονται από τα παραπάνω σχέδια είναι τουλάχιστον: ι.Για τους αγωγούς, η διατομή και η κλίση κάθε τμήματος αγωγού από φρεάτιο σε φρεάτιο. ιι.Για τα φρεάτια, οι εξαρτήσεις τους από σταθερά σημεία (γωνίες κ.λπ.) και τ’ απόλυτα υψόμετρα ροής και εδάφους. ιιι.Για τις εξωτερικές διακλαδώσεις, η θέση τους, με εξάρτηση απ’ το αριστερό ή δεξιό όριο του ακινήτου (οικοπέδου) που εξυπηρετούν και το βάθος τους από τη στάθμη του πεζοδρομίου στη ρυμοτομική γραμμή του ακινήτου (οικοπέδου). Τα σχέδια πρέπει να είναι θεωρημένα από την αρμόδια τεχνική υπηρεσία που κατασκεύασε τα έργα. β.Βεβαίωση της ίδιας τεχνικής υπηρεσίας ότι εφαρμόσθηκε η εγκεκριμένη μελέτη και οι εγκεκριμένες προδιαγραφές κατά την κατασκευή των υπόψη αποχετευτικών έργων και γ.Αντίγραφα των πιστοποιητικών ελέγχου των χρησιμοποηθέντων υλικών (σωλήνων κ.λπ.). 2.Για το δίκτυο που έχει κατασκευαστεί πριν από την ισχύ του Νόμ. 1068/80 και του κανονισμού αυτού και δεν υπάρχουν τα απαραίτητα στοιχεία για να γίνει η παραλαβή του σύμφωνα με την παραπά νω παρ. Ι, όπως και για αγωγούς που τυχόν κατασκευάστηκαν από ιδιώτες, θα γίνεται έλεγχος από τις υπηρεσίες της Ε.Υ Δ.Α.Π. για τα κατασκευαστικά τους στοιχεία, την ποιότητα της κατασκευής τους και την καλή τους λειτουργία. Στην συνέχεια τα στοιχεία του ελέγχου αυτού αξιολογούνται από την αρμόδια υπηρεσία της Ε.Υ Δ.Α.Π. και προτείνεται η ένταξη ή όχι των αγωγών αυτών στο οριστικό δίκτυο, για την οποία αποφασίζει το Διοικητικό Συμβούλιο της Ε.Υ Δ.Α.Π. 3.Για το δίκτυο που κατασκευάστηκε από τους Ο.Τ.Α. ή άλλες δημόσιες υπηρεσίες μετά την ισχύ του Νόμ. 1068/80 και πριν απ’ την ισχύ του Κανονισμού αυτού για να γίνει η παραλαβή και η ένταξή του στο οριστικό δίκτυο, πρέπει να χορηγηθούν στην Ε.Υ Δ.Α.Π. τα κατασκευαστικά του στοιχεία σύμφωνα με την περίπτ. α της παρ. 1. Στη συνέχεια οι υπηρεσίες της Ε.Υ Δ.Α.Π. θα ελέγξουν την ποιότητα της κατασκευής και την καλή λειτουργία, σύμφωνα με την παρ. 2 και θα προτείνουν την ένταξή του ή όχι στο δίκτυο για την οποία και πάλι, θα αποφασίσει το Διοικητικό Συμβούλιο της Ε.Υ Δ.Α.Π. 4.Οι οικονομικές υποχρεώσεις των κυρίων ακινήτων προς τους Ο.Τ.Α. δεν θίγονται από την ένταξη στο οριστικό δίκτυο-δικτύου κατασκευής Ο.Τ.Α. μετά το Νόμ. 1068/80. Τελικές και μεταβατικές διατάξεις Άρθρ.16.-1.Όπου ορίζεται στον κανονισμό αυτό ότι η Ε.ΥΔ.Α.Π. μπορεί να διακόπτει την ύδρευση ή την αποχέτευση του ακινήτου, νοείται ότι η διακοπή γίνεται μετά από προηγούμενη ειδοποίηση των κυρίων των ακινήτων. 2.Οι διατάξεις του κανονισμού αυτού εφαρμόζονται τόσο από την Ε.ΥΔ.Α.Π. όσο και από τους Ο.Τ.Α. της περιοχής αρμοδιότητας της Ε.ΥΔ.Α.Π., όσο και από τους Ο.Τ.Α. της περιοχής αρμοδιότητας της Ε.ΥΔ.Α.Π., εκτός από τις περιπτώσεις που οι επί μέρους διατάξεις ορίζουν διαφορετικά. 3.Όπου στον κανονισμό αυτό αναφέρονται υποχρεώσεις των κυρίων των ακινήτων, αυτές υπάρχουν και για αυτούς που ασκούν τη νομή με οποιοδήποτε τρόπο και όσες περιπτώσεις δεν είναι πρόσφορη η ανεύρεση των κυρίων ή αμφισβητείται η κυριότητα. Για ακίνητα στα οποία έχει συσταθεί επικαρπία τις υποχρεώσεις του κυρίου έχει ο επικαρπωτής. 4.Καταργείται το Β.Δ. της 15/6-20/7/55 (ΦΕΚ 192 Α) «περί κυρώσεως του κανονισμού λειτουργίας δικτύου υπονόμων της περιοχής της τέως Διοικήσεως Πρωτευούσης». Μέχρι να εκδοθεί ο ειδικός κανονισμός που προβλέπεται από την παρ. 1 του άρθρ. 22 του Νόμ. 1068/80, εξακολουθούν να ισχύουν οι παρ. 2Β,3 και 4 του άρθρ. 11 του παραπάνω Β.Δ/τος. Για την παράνομη σύνδεση ακινήτων με το δίκτυο αποχέτευσης περιοχής αρμοδιότητας της Ε.ΥΔ.Α.Π. και την απαλλαγή από το πρόστιμο βλέπε παρ. 2 άρθρ. 15 Νόμ. 1647/1986, (ΦΕΚ Α΄ 141), που αντικατέστησε την παρ. 1 άρθρ. 2 Νόμ. 1283/1982 (Τόμ. 35, σελ. 280,45). (Αντί για τη σελ. 622,505) Σελ. 622,505(α) Τεύχος ΙΒ-5-2 Σελ. 121 Υπόνομοι Πρωτεύουσας 23.Η.α.49 Άρθρ.2.-1.Σε κάθε δρόμο που υπάρχει και λειτουργεί αγωγός του οριστικού δικτύου ακαθάρτων ή του παντορροϊκού, είναι υποχρεωτική η σύνδεση όλων των παροδίων ακινήτων με τον αγωγό αυτό, για την αποχέτευση των ακαθάρτων που προέρχονται από οικοδομές ή άλλες εγκαταστάσεις που βρίσκονται σ’ αυτά. 2.Στον αγωγό ακαθάρτων απαγορεύεται η διοχέτευση βρόχινων νερών. Οι κύριοι των ακινήτων πρέπει να διαχωρίζουν τα εσωτερικά δίκτυα αποχέτευσης των ακινήτων τους και ν’ αποχετεύσουν χωριστά τ’ ακάθαρτα και χωριστά τα βρόχινα. Αν δεν διαχωρίσουν τα εσωτερικά τους δίκτυα, η Ε.Υ Δ.Α.Π. τους ορίζει προθεσμία για να κάνουν το διαχωρισμό και αν δεν συμμορφωθούν, διακόπτει πρώτα την παροχή του νερού και στη συνέχεια τη σύνδεση των ακαθάρτων. 3.Η αποχέτευση των ακαθάρτων γίνεται στους αγωγούς ακαθάρτων και η αποχέτευση των βρόχινων στους αγωγούς βρόχινων. Στους παντορροϊκούς αγωγούς επιτρέπεται ν’ αποχετεύονται και τ’ ακάθαρτα και τα βρόχινα νερά. Όταν τα βρόχινα δεν αποχετεύονται σε αγωγό, πρέπει να διοχετεύονται στο ρείθρο του πεζοδρομίου, όπως ειδικώτερα ορίζεται στην παρ. 2 του άρθρ. 6. 4.Η αποχέτευση των βρόχινων στους αγωγούς βρόχινων ή στους παντορροϊκούς, δεν είναι υποχρεωτική, εκτός από ειδικές περιπτώσεις, όπως όταν λιμνάζουν βρόχινα σε ακαλύπτους χώρους και δεν  Σελ. 622,46(α) Τεύχος Η113-Σελ. 118 υπάρχει άλλος τρόπος για την απομάκρυνσή τους. Για ακάλυπτους την υποχρεωτική σύνδεση των βρόχινων, αποφασίζει κάθε φορά το Διοικητικό Συμβούλιο της Ε.Υ Δ.Α.Π. 5.Η σύνδεση των ακαθάρτων με αγωγό ακαθάρτων ή παντορροϊκό είναι υποχρεωτική και για ακίνητα που έχουν πρόσοψη μόνο σε ιδιωτικούς δρόμους, στοές κ.λ.π. που σύμφωνα με τις ισχύουσες διατάξεις χαρακτηρίζονται κοινόχρηστοι χώροι. Στις περιπτώσεις αυτές, οι εξωτερικές διακλαδώσεις και οι απαιτούμενοι αγωγοί, κατασκευάζονται από τους Ο.Τ.Α. και η συντήρησή τους γίνεται από την Ε.Υ Δ.Α.Π., όπως και για τα υπόλοιπα έργα του οριστικού δικτύου, σύμφωνα με το Νόμ. 1068/80.Για την ένταξή τους στο οριστικό δίκτυο, εφαρμόζεται το άρθρ. 15. 6.Για τη σύνδεση ακινήτου που δεν έχει πρόσοψη σε εγκεκριμένο δρόμο και η αποχέτευσή του είναι δυνατή μόνο μέσα από γειτονικά οικόπεδα, πρέπει να εξασφαλισθεί η συναίνεση των κυρίων του γειτονικού οικοπέδου, με τους ακόλουθους όρους: α)Η αποχετευτική γραμμή του ακινήτου που θα συνδεθεί να είναι ανεξάρτητη από του γειτονικού ακινήτου από το οποίο περνάει και να καταλήγει σε ιδιαίτερο φρεάτιο προσαρμογής, αμέσως έξω από τη ρυμοτομική γραμμή του γειτονικού οικοπέδου, από όπου και θα γίνεται η σύνδεση με το οριστικό δίκτυο αποχέτευσης. β)Το γειτονικό ακίνητο να έχει συνδεθεί προηγούμενα με το οριστικό δίκτυο αποχέτευσης. Σε περίπτωση που δεν υπάρχουν σ’ αυτό κτίσματα θα υποβάλλεται από τον κύριο του ακινήτου δήλωση για υποχρέωση χωριστής σύνδεσης, όταν χρειαστεί. γ)Οι δύο εξωτερικές διακλαδώσεις ν’ απέχουν μεταξύ τους το λιγώτερο 1.50 μ. 23.Η.α.49 Υπόνομοι Πρωτεύουσας 7.Οι υποχρεώσεις των προηγουμένων παραγράφων για σύνδεση ισχύουν και για ακίνητα που αποχετεύονται σε παλαιούς αγωγούς που δεν εντάσσονται στο οριστικό δίκτυο και καταργούνται μετά την κατασκευή των αγωγών του οριστικού δικτύου. Οι κύριοι των ακινήτων επιβαρύνονται με το τέλος ή το δικαίωμα σύνδεσης ή την αναλογούσα δαπάνη κατασκευής του αγωγού ακαθάρτων και με τη δαπάνη κατασκευής της εξωτερικής διακλάδωσης αποχέτευσης ακαθάρτων. Στις περιπτώσεις που οι συνδέσεις στους καταργούμενους αγωγούς (μη εντεταγμένοι αγωγοί) έχουν γίνει μετά από έγκριση του πρώην Ο.Α.Π. και καταβολή σ’ αυτόν των σχετικών δαπανών, οι κύριοι των ακινήτων θα επιβαρύνονται μόνο με την δαπάνη κατασκευής της νέας εξωτερικής διακλάδωσης. 8.Αν σ’ ένα δρόμο προβλέπεται η κατασκευή δύο κλάδων αγωγών ακαθάρτων του χωριστικού συστήματος ή δύο του παντορροϊκού συστήματος, τα παρόδια ακίνητα πρέπει να συνδέονται στον αγωγό που περνάει μπροστά τους και όχι στον απέναντι κλάδο. 9.Το Διοικητικό Συμβούλιο της Ε.Υ Δ.Α.Π. μπορεί να εγκρίνει την προσωρινή αναβολή της σύνδεσης για εγκαταστάσεις που θα διατηρηθούν λιγώτερο από ένα χρόνο, μετά από αίτηση του κυρίου τους, που θα συνοδεύεται από σχετικά επίσημα αποδεικτικά στοιχεία. Εξωτερικές διακλαδώσεις – Εσωτερικό δίκτυο αποχέτευσης ακινήτων. Άρθρ.3.-1.«Εξωτερική διακλάδωση» ακινήτου είναι το τμήμα της εγκατάστασης αποχέτευσης, για βρόχινα ή ακάθαρτα νερά, που περιλαμβάνει: α)Το φρεάτιο προσαρμογής, στο οποίο καταλήγει το εσωτερικό δίκτυο του ακινήτου,  β)Τον αγωγό κατά πλάτος, του εγκεκριμένου δρόμου και γ)Την σύνδεση του αγωγού αυτού με τον αγωγό του δικτύου που περνάει μπροστά από το ακίνητο. Ενδεικτικά η εξωτερική διακλάδωση και ο τρόπος κατασκευής της φαίνεται στα σχέδια Ι, Ια και Ιβ που συνοδεύουν τον κανονισμό αυτό. 2.Το βάθος της εξωτερικής διακλάδωσης Η, όπως ορίζεται στα σχέδια Ι και Ια, πρέπει να είναι μεγαλύτερο από 1.20 μ. Αν το δίκτυο ακαθάρτων είναι αβαθές, επιτρέπεται η κατασκευή της εξωτερικής διακλάδωσης σε βάθος μικρότερο από 1.20μ., αλλά τότε πρέπει να εξασφαλίζεται η προστασία των σωλήνων από θραύση. Η εξωτερική διακλάδωση πρέπει να κατασκευάζεται, κατά κανόνα κάτω από τους αγωγούς ύδρευσης. Αν αυτό δεν είναι δυνατό, τότε πρέπει να εξασφαλίζεται η πλήρης στεγανότητα των σωλήνων της διακλάδωσης, όπως ενδεικτικά φαίνεται στο σχέδιο Ιβ. 3.Το φρεάτιο προσαρμογής χρησιμεύει για τον έλεγχο και τη συντήρηση της εξωτερικής διακλάδωσης και κατασκευάζεται αμέσως έξω από τη ρυμοτομική γραμμή του ακινήτου. Για τις βιομηχανίες βιοτεχνίες ή άλλες ανάλογες χρήσεις των ακινήτων, το φρεάτιο αυτό είναι και φρεάτιο ελέγχου και δειγματοληψίας των αποβλήτων ((επεξεργασμένων ή μη), από την Ε.Υ Δ.Α.Π. και τις αρμόδιες κρατικές υπηρεσίες και κατασκευάζεται σύμφωνα με το σχέδιο 2 που συνοδεύει τον κανονισμό. Αν το φρεάτιο δε μπορεί να κατασκευαστεί αμέσως έξω από τη ρυμοτομική γραμμή του ακινήτου, τότε κατασκευάζεται μέσα στο ακίνητο και κατά το δυνατό κοντά στη ρυμοτομική γραμμή, σε θέση άμεσα επισκέψιμη και ελεύθερη που καθορίζεται από την Ε.Υ Δ.Α.Π. 4.Οι εξωτερικές διακλαδώσεις των ακαθάρτων, κατασκευάζονται σύμφωνα με τον Νόμ. 1068/80 από τους Ο.Τ.Α. Κατ’ εξαίρεση μπορεί η Ε.ΥΔ.Α.Π να κατασκευάζει εξωτερικές διακλαδώσεις σε περιπτώσεις κινδύνων για τη δημόσια υγεία (εμφράξεις αποχετευτικών γραμμών, διαρροές κ.λ.π.). Η Ε.ΥΔ.Α.Π. κατασκευάζει επίσης τις εξωτερικές διακλαδώσεις για την αποχέτευση των βρόχινων νερών των ακινήτων. Η δαπάνη των εξωτερικών διακλαδώσεων που κατασκευάζει η Ε.ΥΔ.Α.Π. χρεώνεται στους κυρίους των ακινήτων με βάση τον απολογισμόν της. 5.Κανείς, εκτός από την Ε.ΥΔ.Α.Π. ή τον αντίστοιχο Ο.Τ.Α. ή το ΥΠ.Δ.Ε. σύμφωνα με τις διατάξεις που ισχύουν, δε μπορεί να εκτελέσει οποιαδήποτε εργασία αποχέτευσης έξω από τη ρυμοτομική γραμμή, χωρίς γραπτή άδεια των αρμόδιων φορέων. 6.Οι επισκευές και η συντήρηση των εξωτερικών διακλαδώσεων όπως και των αγωγών του δικτύου, γίνονται από την Ε.ΥΔ.Α.Π. με δαπάνες της. Στις περιπτώσεις που η βλάβη οφείλεται σε κακή χρήση του δικτύου, η δαπάνη αν πρόκειται για βλάβη των εξωτερικών διακλαδώσεων χρεώνεται στον κύριο του ακινήτου, και περιλαμβάνεται σε επόμενο λογαριασμό ύδρευσης. Αν πρόκειται για βλάβη των αγωγών τότε η σχετική δαπάνη χρεώνεται στους υπαίτιους. 7.Αγωγοί και εξωτερικές διακλαδώσεις που έχουν κατασκευαστεί από τρίτους και δεν μπορούν να ενταχθούν στο οριστικό δίκτυο, συντηρούνται από την Ε.ΥΔ.Α.Π. μέχρι να καταργηθούν με την κατασκευή των οριστικών αγωγών και εξωτερικών διακλαδώσεων. Η σχετική δαπάνη συντήρησης χρεώνεται στους κυρίους των ακινήτων, αν δεν μπορούν ν’ αποδείξουν ότι η σύνδεση είχε γίνει νόμιμα, με άδεια της αρμόδιας υπηρεσίας. Σε καμιά περίπτωση η αντίστοιχη επέμβαση συντήρησης ή η χρέωση της σχετικής δαπάνης δε σημαίνουν νομιμοποίηση της υπάρχουσας αποχετευτικής κατάστασης. 8.Το εσωτερικό δίκτυο των ακινήτων μέχρι το φρεάτιο προσαρμογής κατασκευάζεται με φροντίδα και δαπάνη των κυρίων των ακινήτων, σύμφωνα με τις ισχύουσες κάθε φορά σχετικές διατάξεις, (κανονισμός εσωτερικών υδραυλικών εγκαταστάσεων κ.λ.π.). 9.Για τη σύνδεση ακινήτου με το οριστικό δίκτυο, σε οποιοδήποτε σύστημα αποχέτευσης, πρέπει να υπάρχει στο ακίνητο αυτόματη αλλά και χειροκίνητη δικλείδα ασφαλείας. Η δικλείδα αυτή πρέπει να τοποθετείται και  (Μετά τη σελ. 622,46(α) Σελ. 622,47 Τεύχος Η113-Σελ. 119 Υπόνομοι Πρωτεύουσας 23.Η.α.49 να συντηρείται με φροντίδα, ευθύνη και δαπάνη του κυρίου του ακινήτου και να βρίσκεται σε κατάλληλη θέση μέσα στο ακίνητο, για να μπορούν να την ελέγχουν, όταν χρειασθεί, τ’ αρμόδια όργανα της Ε.Υ Δ.Α.Π. Ο κύριος του ακινήτου είναι ο μόνος υπεύθυνος για ζημιές που μπορεί να γίνουν στο ακίνητό του ή αλλού, από έλλειψη ή κακή λειτουργία της δικλείδας ασφαλείας. Όλες οι σωληνώσεις της εσωτερικής εγκατάστασης αποχέτευσης, πρέπει να συνοδεύονται με το τελικό οριζόντιο δίκτυο του ακινήτου, πριν από τη δικλείδα ασφαλείας στη γενική παγίδα με στόμιο καθαρισμού (μηχανικός σίφωνας). 10.Δεν επιτρέπεται να υπάρχουν βόθροι στεγανοί ή απορροφητικοί στο εσωτερικό δίκτυο του ακινήτου μετά την σύνδεσή του με τον αγωγό ακαθάρτων. 11.Σε περίπτωση που σε κάποιο ακίνητο δεν εφαρμόζονται όσα ορίζονται στις προηγούμενες παρ. 8, 9 και 10, η Ε.Υ Δ.Α.Π, εκτός από τυχόν άλλες αξιώσεις της, μπορεί να διακόπτει την παροχή του νερού και τη σύνδεση του ακινήτου με τον αγωγό. Αριθμός Εξωτερικών Διακλαδώσεων ΄Αρθρ.4.-1.Κάθε εξωτερική διακλάδωση ακαθάρτων μπορεί να εξυπηρετεί μόνο ένα οικόπεδο και όλα τα κτίρια που βρίσκονται μέσα σ’ αυτό θεωρείται ότι αποτελούν ένα σύνολο. 2.Κατ’ εξαίρεση από την προηγούμενη παράγραφο επιτρέπεται η κατασκευή περισσοτέρων από μία, εξωτερικών διακλαδώσεων ακαθάρτων, όταν πρόκειται. α)Για συνοικισμό από μικρές οικίες που ανήκουν στον ίδιο ιδιοκτήτη. β)Για πολύ μεγάλα κτίρια. γ)Για ανεξάρτητα κτίρια που βρίσκονται στο ίδιο οικόπεδο, αλλά με τρόπο που να επιτρέπουν τη διαίρεση του οικοπέδου σε ανεξάρτητες ιδιοκτησίες που να πληρούν τους όρους του Γενικού Οικοδομικού Κανονισμού (Γ.Ο.Κ.) από άποψη αρτιότητας κ.λ.π. και δ)Για ακίνητα εξ αδιαιρέτου που κατά το χρόνο της σχετικής αίτησης σύνδεσης έχουν διαιρεθεί σύμφωνα με τις διατάξεις του Ν.Δ. 1024 της 10/15 Νοεμ. 1971 «περί διηρημένης ιδιοκτησίας επί οικοδομημάτων ανεγειρομένων επί ενιαίων οικοπέδων» (ΦΕΚ 232/Α΄) ή που τα κτίρια που βρίσκονται σ’ αυτά διαπιστώνεται ότι είναι λειτουργικά ανεξάρτητα. Η ελάχιστη απόσταση των διακλαδώσεων των παραπάνω περιπτώσεων, εφ’ όσον καταλήγουν στον αγωγό του ίδιου δρόμου, ορίζεται σε 5.00 μ. για τις  Σελ. 622,48 Τεύχος Η113-Σελ. 120 περιπτ. α, β και γ και 1.50 μ. για την περίπτ. δ. Όταν δεν εξασφαλίζονται αυτές οι αποστάσεις, δεν επιτρέπεται η κατασκευή περισσοτέρων, από μία, εξωτερικών διακλαδώσεων. 3.Αν σ’ εάν ακίνητο υπάρχουν οικιακά λύματα και βιομηχανικά ή άλλα απόβλητα, τότε για κάθε είδους αποχετευόμενων υγρών πρέπει να υπάρχει χωριστό εσωτερικό δίκτυο και αν η Ε.Υ Δ.Α.Π το κρίνει απαραίτητο, μπορεί να επιβάλει την κατασκευή ανάλογων - χωριστών - εξωτερικών διακλαδώσεων και φρεατίων ελέγχου, έστω και αν δεν πληρούνται οι παραπάνω προϋποθέσεις για τις μεταξύ τους αποστάσεις. 4.Για ακίνητα που έχουν πρόσοψη σε περισσότερους από ένα δρόμους, στους οποίους υπάρχουν αγωγοί του οριστικού δικτύου σύμφωνα με το άρθρ. 2 του κανονισμού αυτού, η σύνδεση πρέπει να γίνει με τον αγωγό που εξυπηρετεί καλύτερα το ακίνητο, μετά από σχετική διαπίστωση της αρμόδιας υπηρεσίας κατά περίπτωση. 5.Αν ένα οικόπεδο διαιρεθεί σε περισσότερα, άρτια και οικοδομήσιμα, κατά το Γ.Ο.Κ., το καθένα πρέπει να αποκτήσει χωριστή εξωτερική διακλάδωση, ανεξάρτητα των παρακειμένων του, έστω και αν τα νέα οικόπεδα εξακολουθούν ν’ ανήκουν στον ίδιο κύριο. Αποχέτευση χαμηλών χώρων ή επιφανειών Άρθρ.5.-1.Αν υπόγειοι ή άλλοι χώροι, βρίσκονται τόσο χαμηλά, που να μη μπορούν να αποχετευθούν με φυσική ροή προς τον οριστικό αγωγό του δρόμου, πρέπει να προβλέπεται μηχανική ανύψωση των αποχετευόμενων υγρών (άντληση), σύμφωνα με όσα προβλέπονται στις παρ. 13 και 14 του μέρους ΧΙ του κανονισμού εσωτερικών υδραυλικών εγκαταστάσεων (Β.Δ. της 13/5-23/6/1936 ΦΕΚ Α 270). 2.Για την αποχέτευση τέτοιων χαμηλών χώρων η Ε.Υ Δ.Α.Π. μπορεί να επιτρέψει, κατ’ εξαίρεση, την αποχέτευση του ακινήτου εν όλω ή εν μέρει μέσα από γειτονικό οικόπεδο με τους όρους που προβλέπονται στο άρθρ. 2, παρ. 6 του κανονισμού αυτού. 23.Η.α.49 Υπόνομοι Πρωτεύουσας Αποχετευόμενα υγρά Άρθρ.6.-1.Με την εγκατάσταση αποχέτευσης ακαθάρτων των ακινήτων πρέπει να αποχετεύονται υποχρεωτικά τα προϊόντα των αποχωρητηρίων και γενικά της οικιακής χρήσης. Δεν επιτρέπεται η αποχέτευση των ακόλουθων ουσιών, έστω και αν προέρχονται από οικιακή εν μέρει ή εν όλω χρήση: α)Ουσιών που προέρχονται γενικά από βόθρους, στεγανούς ή απορροφητικούς, αν δεν προηγηθεί κατάλληλη προεπεξεργασία τους, έτσι που η ποιότητά τους ν’ αντιστοιχεί στην ποιότητα των οικιακών λυμάτων και αν δεν προηγηθεί άδεια της Ε.ΥΠ.Α.Π. β)Κάθε είδους υλικών που μπορούν να φράξουν τους αγωγούς, όπως απορρίμματα μαγειρείων, σκουπίδια, προϊόντα κατεδαφίσεων, άμμος, στάχτη, κουρέλια, κοπριά ζώων, απορρίμματα σφαγείων, δύσκολα βιοαποσυνθέσιμες ύλες (πλαστικά τεμάχια, γυαλιά κ.λ.π.) έστω και μέσω σκουπιδοφάγων ή άλλων ανάλογων μέσων. γ)Ευφλέκτων ή εκρηκτικών ή άλλων ουσιών, που μπορούν να κάνουν ζημιές στο αποχετευτικό δίκτυο ή να δημιουργήσουν κίνδυνο για τη ζωή του προσωπικού συντήρησης. δ)Αερίων και ατμών. ε)Ουσιών που παράγουν δηλητηριώδη ή ασφυξιογόνα αέρια ή που μπορούν, λόγω της περιεκτικότητάς τους σε οξέα, αλκάλια, άλατα, πίσσα κ.λ.π. να βλάψουν τα υλικά κατασκευής των αγωγών αποχέτευσης. στ)Υγρών που μπορεί να δυσκολέψουν τη λειτουργία των αγωγών, όπως αυτά που προκαλούν καταπτώσεις, χημικές κατακρημνίσεις, κατακαθίσεις ή αποθέσεις μέσα στους αγωγούς καθώς και χρωματισμένα νερά αποχέτευσης κ.λ.π. ζ)Ουσιών που λόγω αποσύνθεσης, ζύμωσης κ.λ.π. δημιουργούν έντονες ή ενοχλητικές αναθυμιάσεις. η)Υγρών με μεγάλη περιεκτικότητα, κατά την κρίση της Ε.Υ Δ.Α.Π σε λίπη και έλαια. θ)Υγρών με θερμοκρασία μεγαλύτερη των 35 βαθμών Κελσίου. ι)Υγρών σε τόσο μεγάλη ποσότητα που κατά την κρίση της Ε.Υ Δ.Α.Π. και των υπηρεσιών των συναρμοδίων φορέων, να προκαλούν δυσκολίες στην ομαλή λειτουργία του δικτύου αποχέτευσης. ια)Υγρών γενικά που δεν πληρούν τους όρους των προδιαγραφών που ισχύουν κάθε φορά για την προστασία των αγωγών και των εγκαταστάσεων αποχέτευσης. ιβ)Υγρών γενικά με ουσίες και ιδιαίτερα μέταλλα που μπορεί να έχουν βλαπτικές επιδράσεις στη λειτουργία των εγκαταστάσεων καθαρισμού των λυμάτων (εγκαταστάσεις βιολογικού καθαρισμού κ.λ.π.). Τα βρόχινα νερά που προέρχονται από τις αυλές, τις βεράντες τις σκεπές των οικοδομών όταν αποχετεύονται σε αγωγό πρέπει να συγκεντρώνονται κατάλληλα πριν από την σύνδεσή τους σύμφωνα με τις παρ. 2, 3 του άρθρ. 2 του κανονισμού αυτού. Όταν επιτρέπεται τα βρόχινα νερά να μη συνδέονται σε αγωγό, τότε πρέπει να διοχετεύονται με κλειστό αγωγό, κάτω από τη στάθμη του πεζοδρομίου, στο ρείθρο του δρόμου. 3.Απαγορεύεται, οπωσδήποτε, η σύνδεση υπόγειων νερών σε κλειστούς αγωγούς βρόχινων νερών ή παντορροϊκούς. 4.Σε κάθε περίπτωση, που παρά τις προβλέψεις, μπαίνουν επικίνδυνες ή βλαβερές ουσίες στα δίκτυα αποχέτευσης, όπως από διαρροή δεξαμενών ειδικών υγρών κ.λ.π., οφείλει ο κύριος του ακινήτου να πάρει κάθε μέτρο για την έγκαιρη απομάκρυνσή τους και να ειδοποιήσει αμέσως την Ε.Υ Δ.Α.Π. Μέχρι να σταματήσει η εισροή των επικίνδυνων ή βλαβερών ουσιών στο δίκτυο αποχέτευσης, η Ε.Υ Δ.Α.Π. μπορεί να διακόψει τη σύνδεσή του ακινήτου. Χρησιμοποίηση υγρών αποχέτευσης Άρθρ.7.-Απαγορεύεται η χρησιμοποίηση, για οποιοδήποτε σκοπό, υγρών που τρέχουν σε διευθετημένα ή αδιευθέτητα ρέμματα ή σε αγωγούς βρόχινων, ακαθάρτων ή παντορροϊκούς χωρίς να υπάρχει ειδική άδεια της Ε.ΥΔ.Α.Π. Κατεδάφιση και αχρήστευση παλαιών εγκαταστάσεων αποχέτευσης. Άρθρ.8.-1.Μετά τη σύνδεση των ακινήτων με αγωγούς αποχέτευσης του οριστικού δικτύου, οφείλουν οι κύριοι των ακινήτων να κατεδαφίσουν και ν’ αχρηστεύσουν, με φροντίδα και δαπάνη τους, κάθε παληά εγκατάσταση αποχέτευσης, όπως βόθρους ακαθάρτων και βρόχινων νερών, παληές σωληνώσεις αποχέτευσης προς αγωγούς που καταργήθηκαν κ.λ.π., μέσα σε προθεσμία που τάσσει η Ε.ΥΔ.Α.Π., η οποία στη συνέχεια κάνει τον σχετικό έλεγχο. Σε περίπτωση που ο κύριος του ακινήτου δεν εφαρμόσει τ’ ανωτέρω, η Ε.ΥΔ.Α.Π. θα διακόπτει πρώτα την παροχή του νερού και στη συνέχεια τη σύνδεση του ακινήτου με τον αγωγό αποχέτευσης. 2.Για ν’ αχρηστευθούν οι βόθροι, άσχετα αν κατεδαφιστούν ή όχι, πρέπει να αδειασθούν τελείως και το περιεχόμενό τους ν’ απομακρυνθεί. Μετά το άδειασμα, οι βόθροι πρέπει να γεμισθούν με καθαρά, κατάλληλα υλικά. Απαγορεύεται αυστηρά η απόρριψη του περιεχομένου των βόθρων σε αγωγό αποχέτευσης. Έλεγχος εγκαταστάσεων. Άρθρ.9.-1.Ο έλεγχος των εξωτερικών  διακλαδώσεων γίνεται από την Ε.ΥΔ.ΑΠ. με αυτοψία, ακόμα και μέσα στις ιδιοκτησίες κάθε κατηγορίας. Αν χρειάζεται γίνονται και εκσκαφές κατεδαφίσεις ή χημικές αναλύσεις των υγρών που αποχετεύονται αι υποδεικνύεται στον κύριο του ακινήτου κάθε αναγκαία συμπληρωματική εργασία, για την ασφαλή και καλή λειτουργία και χρήση του δικτύου αποχέτευσης. 2.Είναι υποχρεωτική η ύπαρξη φρεατίων ελέγχου του εσωτερικού δικτύου αποχέτευσης, σε μεγάλες κτιριακές εγκαταστάσεις, βιομηχα(Μετά τη σελ. 622,48) Σελ. 622,49 Τεύχος Η113-Σελ. 121 Υπόνομοι Πρωτεύουσας 23.Η.α.49 νίες, βιοτεχνίες και σε άλλα κτίρια ή υπαίθριες εγκαταστάσεις, αν η Ε.Υ Δ.Α.Π. κρίνει ότι χρειάζονται: 3.Αν διαπιστωθεί κακή λειτουργία της εγκατάστασης αποχέτευσης ή γιατί ο κύριος του ακινήτου δεν συμμορφώθηκε με τις διατάξεις του κανονισμού αυτού και τις τεχνικές  υποδείξεις των αρμόδιων οργάνων της Ε.Υ Δ.Α.Π. ή γιατί διοχετεύει στο δίκτυο αποχέτευσης απαγορευμένες ουσίες, η Ε.Υ Δ.Α.Π. του ορίζει προθεσμία για να τακτοποιήσει τις ανωμαλίες αυτές και να κάνει τις συμπληρωματικές εργασίες που θα του υποδείξει. Αν και πάλι δεν συμμορφωθεί, τότε η Ε.Υ Δ.Α.Π ή κάνει τις απαιτούμενες εργασίες με δικά της συνεργεία, για λογαριασμό του ιδιοκτήτη και του χρεώνει τη δαπάνη που θα περιλαμβάνεται σε επόμενο λογαριασμό του νερού ή διακόπτει τη σύνδεση του ακινήτου. 4.Ζημιές που προξενούνται από οποιονδήποτε στο δίκτυο αποχέτευσης και στις εξωτερικές διακλαδώσεις, επισκευάζονται μόνο από την Ε.Υ Δ.Α.Π. και η δαπάνη χρεώνεται σ’ αυτόν που προξένησε τη ζημιά. 5.Η Ε.Υ Δ.Α.Π. μπορεί να ελέγχει και την εσωτερική εγκατάσταση αποχέτευσης του ακινήτου, για να διαπιστώνει την καλή και ασφαλή λειτουργία του δικτύου αποχέτευσης. Αν χρειάζεται ενημερώνει και τις λοιπές αρμόδιες υπηρεσίες για τ’ αποτελέσματα του ελέγχου. Χορήγηση αδειών για σύνδεση